

VLADA REPUBLIKE HRVATSKE

Zagreb, 24. svibnja 2024.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo kulture i medija |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog za prihvaćanje pokroviteljstva Vlade Republike Hrvatske nad 58. međunarodnom smotrom folklora „Đakovački vezovi“  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prijedlog**

 Na temelju članka 31. stavka 3. Zakona o Vladi Republike Hrvatske („Narodne novine“, br. 150/11., 119/14., 93/16., 116/18. i 80/22.) i točke II. Odluke o kriterijima i postupku za prihvaćanje pokroviteljstva Vlade Republike Hrvatske („Narodne novine“, broj 44/16.), Vlada Republike Hrvatske je na sjednici održanoj \_\_\_\_\_\_\_\_\_\_\_\_ 2024. donijela

**Z A K L J U Č A K**

 1. Vlada Republike Hrvatske prihvaća pokroviteljstvo nad 58. međunarodnom smotrom folklora „Đakovački vezovi“, sukladno zamolbi gradonačelnika Grada Đakova.

 2. Ministarstvo kulture i medija sufinancirat će navedenu smotru folklora, u iznosu od 25.000,00 eura, iz vlastitih sredstava osiguranih u Državnom proračunu Republike Hrvatske za 2024. godinu.

KLASA:

URBROJ:

Zagreb,

 PREDSJEDNIK

 mr. sc. Andrej Plenković

**O B R A Z L O Ž E N J E**

Đakovački vezovi najveći je festival hrvatske tradicijske kulture te predstavlja snažnu poruku nacionalnoga identiteta kojom cijela Đakovština promiče iznimnu izvornu tradicijsku kulturu Slavonije, Baranje i Srijema. Gotovo šest desetljeća manifestacija uživa veliki ugled ne samo u Slavoniji nego i u široj društvenoj i kulturnoj zajednici, a ovogodišnja zemlja partner je Bugarska. Ministarstvo kulture i medija kontinuirano sufinancira smotru, a za 2024. godinu osiguralo je potporu u iznosu od 25.000,00 eura.

Slijedom navedenoga, a s obzirom da se radi o jednoj od najvećih i najvažnijih smotri folklora u Republici Hrvatskoj, predlaže se da Vlada Republike Hrvatske prihvati pokroviteljstvo nad 58. međunarodnom smotrom folklora „Đakovački vezovi“.